אלכסנדר צקאלו

אלכסנדר יבגנייביץ' צקאלו (באוקראינית: Олександр Євгенович Цекало נולד ב-22 במרץ 1961 בקייב) הוא מוזיקאי, שחקן, שדרן רדיו ומנחה טלוויזיה סובייטי-אוקראיני.<ref name="ria"></ref> מייסד חברת ההפקה Sreda והוא פעיל בטלוויזיה מאז 1986. צקאלו הנחה את התוכניות "דקה של תהילה" ו"ההבדל הגדול" ונחשב למפיק טלוויזיה מוערך ברוסיה, שזכה בשלל פרסים בארצו כדוגמת פרס TEFI של האקדמיה הרוסית לטלוויזיה, פרס APKiT של התאחדות מפיקי הקולנוע והטלוויזיה, פרס גרמופון הזהב ופרס נשר הזהב של האקדמיה הרוסית לקולנוע.

== ביוגרפיה ==
אלכסנדר צקאלו נולד ב-22 במרץ 1961 בקייב, במשפחת המהנדסים יבגני בוריסוביץ' צקאלו (11 במרץ 1931 – מאי 2007<ref name="km.ru"></ref>), שהיה אוקראיני וילנה ליאונידובנה וולקובה (24 במרץ 1933 – 2000) שהייתה יהודייה.<ref>[http://www.podrugi.by/star-news-4840.html Александру Цекало — 50 лет! // Podrugi.by]</ref><ref name="red"></ref>

הוא למד לנגן על פסנתר וגיטרה וכבר בבית הספר ניסה את עצמו בפעילויות שונות, ויצר את הלהקה "ONO". הוא השתתף במופעי חובבים והפקות תיאטרון.

לאחר שסיים את לימודיו בבית הספר בקייב בשנת 1978, צקאלו החל ללמוד בהתכתבות במכון הטכנולוגי של לנינגרד לתעשיית הנייר; במקביל עבד בקייב ושיחק בתיאטרון חובבים. בשנת 1982 סיים את לימודיו במכון הטכנולוגי של לנינגרד לתעשיית הנייר,<ref></ref>

בשנת 1979 הקים את הרביעייה "שליאפה". הוא עבד אז עבד כמנעולן וכמתקין-במה וכטכנאי תאורה בתיאטרון הבמה בקייב. בהמשך, החל לעבוד בתיאטרון "אורטה" של אודסה, בשנת 1985, יחד עם לוליטה מליאווסקאיה, הקים צקאלו את הדואט-קברט "אקדמיה", ובשנת 1989 השניים הגיעו למוסקבה. הצמד הופיע על הבמה, במועדונים ובמסעדות, ובאמצע שנות התשעים "אקדמיה" הפך לאחד מהרכבי המשחק הפופולריים ביותר.

במקביל לקריירה המגוונת בשנות התשעים עסק בניהול קמפיינים פוליטיים,<ref></ref> בפרט, בשנת 1991 היה מעורב בבחירות של ראש עיר צרפתית, כתוצאה מכך המועמד שצקלו תמך בו זכה, אף שצקאלו עצמו אינו חושף את זהות הפוליטיקאי שהוא סייע לו.<ref></ref>

בשנת 1996, יחד עם לוליטה מליאווסקאיה, החלו לנהל את התוכנית "בוקר טוב מדינה!". לאחר פירוק דואט הקברט "אקדמיה" בשנת 2000, השתתף צקאלו במספר פרויקטים טלוויזיוניים, כולל סדרת הסרטים הפופולריים "שירים ישנים בראש" (שיחק בחלקים השלישי והרביעי, וגם ביים וכתב תסריטים),<ref name="multiple"></ref> דובב את הסרט "כרוניקה פרטית. מונולוג".

בשנת 2000 שיחק אלכסנדר צקאלו את התפקיד הראשי בסרטו של טיגראן קוזאיאן "שושן הכסף של העמק", שעבורו כתב וביצע את השיר "היסטוריה". בשנת 2007 בוצע שיר זה על ידי פיליפ קירקורוב ונכלל באלבומו "For You".<ref></ref>

עד פברואר 2003 הוא היה מפיק המחזמר "נורד-אוסט",<ref></ref> לאחר מכן, המפיק הכללי של חברת "מיוזיקל רוסי" וביים את המחזמר "12 כיסאות".<ref></ref>

מספטמבר 2002 עד 2005 שימש בתפקיד המפיק ובמאי תוכניות הבידור של המחלקה להפקה עצמית של ערוץ STS.<ref></ref> משנת 2005 עד 2006 - המפיק הכללי של STS.<ref></ref> החל מ-1 באוגוסט 2006 ועד 1 ביוני 2007 היה מנהל מחלקת תוכניות הבידור של STS.<ref></ref> הוא פוטר לאחר סכסוך עם מנכ"ל הערוץ, אלכסנדר רודניאנסקי: האחרון לא היה מרוצה מהעובדה שצקאלו, כחבר צוות ב-STS, עבד בתחרות המוזיקה המובילה "שני כוכבים" בערוץ הראשון, ואילו צקאלו עצמו לא קיבל את התנאים הכספיים שהוצעו לו.<ref></ref>

משנת 2006 ועד 2014 ומשנת 2017 - היה מגיש בערוץ הראשון ("שני כוכבים", "דקה של תהילה", "ההבדל הגדול" ובתוכנית הפופולרית "פרוז'קטורפריסהילטון"). מ-25 ביוני 2007 עד 30 ביולי 2008 שימש כסגן מנכ"ל, מנהל אגף פרויקטים מיוחדים של הערוץ הראשון.<ref></ref><ref></ref>

בשנת 2008 הקים את חברת ההפקות Sreda, שהפכה מאז הקמתה לאחת מחברות הפקת הטלוויזיה המשמעותיות ברוסיה.<ref></ref>

בשנת 2014 ערך את הופעת הבכורה שלו כעיתונאי, ראיין את מנהל הפקות הקולנוע של הערוץ הראשון, סרגיי טיטינקוב והמפיק הכללי של TNT אלכסנדר דאלוריין למגזין GQ,<ref></ref> בריאיון שבו ראיין גם את גיסתו. ורה ברז'נבה רואיינה על ידו גם כן למגזין Interview.<ref></ref>

בנוסף צקאלו הופיע כבמאי ערבי היצירה של איגור קרוטוגו, הנחה את פסטיבל קינוטאבר<ref></ref><ref></ref><ref name="kinotavr"></ref><ref></ref><ref></ref> קונצרטים של אנג'ליקה וארום (עשה גם סרטון לשיר "איש שריקה")<ref></ref> וביים קליפים של אלסו<ref></ref> (השתתף גם בהכנת הזמרת לתחרות שירי האירוויזיון,<ref></ref> בה הגיעה הזמרת למקום השני).<ref></ref> בנוסף, הוא היה המנהל האמנותי של טקס חלוקת פרס TEFI 2006,<ref></ref> והשתתף באוונגרד תערוכת האמנים דמיטרי ורובל וויקטוריה טימופייבה "אורגיה של הומניזם",<ref></ref> בנוסף, הוא היה מנחה גרסת הקונצרט של CTC ל"מועדון הסטנדאפ של לנינגרד", <ref></ref> פרס המגזין "סובאקה"<ref></ref> והיה המנחה בחתונותם של הבלרינה אנסטסיה וולוצ'קובה ואיש העסקים איגור וודובין.<ref></ref>

יחד עם איוואן אורגנט, צקאלו הוא הבעלים של המסעדה "העצוב" במוסקבה שעל שפת יאקימנסקיה<ref></ref> ובסוף 2010, יחד עם אלכסיי בוקוב ואלכסנדר אורלוב, פתח את המסעדה "צ'יצ'יביו".<ref></ref>

== פילמוגרפיה נבחרת ==
=== מנחה ===
* 2006: את - דוגמנית על
* 2008: דקה של תהילה
* 2008–2017: פרוז'קטורפריסהילטון
* 2008-2014: ההבדל הגדול

=== מפיק ===
* 2012: סינדרלה
* 2012: הצד האפל של הירח
* 2014 –הווה: מז'ור
* 2015: השיטה
* 2017: פרוז'קטורפריסהילטון
* 2017: גוגול: ההתחלה
* 2017: טרוצקי
* 2018: גוגול: ויי
* 2018: גוגול: נקמה נוראית
*2020: Tell Her

== קישורים חיצוניים ==

* 

* [http://www.forbes.ru/profile/aleksandr-tsekalo אלכסנדר צקאלו בפורבס]

== הערות שוליים ==

קטגוריה:מנחי טלוויזיה אוקראינים
קטגוריה:יהודים רוסים
קטגוריה:מנחי טלוויזיה רוסים
קטגוריה:Sreda
קטגוריה:סגל ערוץ 1 הרוסי
קטגוריה:זוכי פרס APKiT
קטגוריה:זוכי פרס נשר הזהב הרוסי
קטגוריה:זוכי פרס TEFI
קטגוריה:אוקראינים שנולדו ב-1961